इमरान खान के शपथ समारोह में पाकिस्तान पहुंचे कांग्रेस नेता व पूर्व क्रिकेटर नवजोत सिंह सिद्धू ने नया विवाद पैदा कर दिया है। जिस उत्साह के साथ सिद्धू इस्लामाबाद में इमरान खान के शपथ समारोह में शामिल होने निकले थे, उस उत्साह में उनके द्वारा जाने-अंजाने में कुछ ऐसा हो गया है, जिसपर सवाल उठने लगे हैं। पहला उनका पाकिस्तान के सेना प्रमुख जनरल कमर जावेद बाजवा से गले मिलना और दूसरा शपथ समारोह में पाकिस्तान अधिकृत कश्मीर (पीओके) के राष्ट्रपति मसूद खान के बगल वाली सीट पर बैठना। अब उनकी ये फोटो सोशल मीडिया पर तेजी से वायरल होने लगी है और लोग सवाल पूछ रहे हैं।